દાંતીવાડા તાલુકાની સીપુ નદીમાં ગેરકાયદેસર રીતે ચોરી થતી હોવાની જિલ્લા ખાણ ખનીજ વિભાગને અનેકવાર ખનીજ માફીયા દ્વારા ગેરકાયદે હિટાચી, જેસીબી મશીનોથી ખનન કરી ભારે વાહનો તેમજ ટ્રેક્ટરો દ્વારા ખનન કરવાની વારંવાર ફરિયાદો કરવામાં આવી હતી. નદીમાં પુલની બાજુમાં ખનન મામલો જિલ્લા કલેક્ટર સંદીપ સાંગલેના ધ્યાને આવતા સ્થાનિક મામલતદાર આઈ.એમ. ઠાકોરને તપાસ કરી ખનન કરતા શખ્સ વિરુધ્ધ કાર્યવાહી કરવાના આદેશ આપ્યા હતા. પરંતુ મામલતદાર ટીમ સાથએ પહોંચતા ખનન માફીયા પોતાનું હિટાચી મશીન, ટ્રક, ટ્રેક્ટરો લઈ ફરાર થઈ ગયો હતો.